અમદાવાદ : જસદણ વિધાનસભાની પેટા ચૂંટણી પહેલાં જ ભાજપને સ્થાનિક કક્ષાએ ગંભીર ફટકો પડયો છે. ભાજપથી નારાજ એવા જસદણ ભાજપના પૂર્વ પ્રમુખ અને સ્થાનિક દિગ્ગજ નેતા એવા ગજેન્દ્રભાઇ રામાણી આજે વિધિવત્‌ રીતે કોંગ્રેસ પક્ષમાં જાડાઇ ગયા હતા. રામાણીની સાથે તેમના વફાદાર અને ચુસ્ત સમર્થક એવા અન્ય ૧૬ આગેવાન-કાર્યકરો પણ તેમની સાથે કોંગ્રેસના પંજાનો હાથ થામી લીધો હતો. જસદણની પેટા ચૂંટણી પહેલાં ભાજપને ફટકો પડતાં અને સ્થાનિક કક્ષાએ તેમના મોટા માથા તૂટતાં કોંગ્રેસની છાવણી ગેલમાં આવી ગઇ છે. જસદણ-વીંછિયા કોંગ્રેસ સમિતિ દ્વારા આજે જસદણના જૂના માર્કેટીંગ યાર્ડ ખાતે ખેડૂત સંમેલનનું આયોજન કરવામાં આવ્યું હતું.